jkorsvik/nowiki_second_scrape_merged huggingface dataset:
Giles Cooper (dramatiker)

Giles Stannus Cooper (1918–1966) var en irsk-britisk dramatiker og manusforfatter som skrev mye for radio og TV. Han skrev over 30 skuespill for BBC Radio og var en pioner innen hørespill. Han skrev også manus til hørespill basert på verker til andre forfattere. I 1978 ble en radio-pris, Giles Cooper Awards, opprettet etter ham. Prisen gikk til radiohørespillforfattere og ble utdelt i perioden 1978 til 1991.Cooper ble født i Carrickmines, en forstad til Dublin. Han studerte språk i Grenoble i Frankrike og i San Sebastian i Spania. Det var borgerkrig i Spania på denne tiden og han endte med å bli skutt i armen av en snikskytter mens han var på vei til å kjøpe sigaretter. The Royal Navy kom ham til unnsetning og han han ble deretter evakuert til Frankrike.
Han var offiser under andre verdenskrig og i 1942 ble han sendt til Burmas jungel hvor han kjempet mot japanske invasjonstyrker.Han døde i 1966 etter å ha falt av et tog.


== Referanser ==


== Eksterne lenker ==
(en) Giles Cooper på Internet Movie Database 
(sv) Giles Cooper i Svensk Filmdatabas 
(da) Giles Cooper på Filmdatabasen 
(en) Giles Cooper på AllMovie 
(en) Giles Cooper hos The Movie Database 
(en) Giles Cooper hos Internet Broadway Database
Mohammad Hasan Akhund

Mohammad Hasan Akhund (pashto: محمد حسن اخوند ), født mellom 1945 og 1958, er en afghansk mulla, politiker og Taliban-leder som har vært fungerende statsminister i Afghanistan siden 7. september 2021. Han var blant grunnleggerne av Taliban tidlig på 1990-tallet. Under Det islamske emiratet Afghanistan (1996–2001) var Akhund utenriksminister i Taliban-regjeringen.


== Biografi ==
Akhund er fra Kandahar-provinsen i det sørlige Afghanistan. Året for hans fødsel er ikke kjent, men FN har to estimater, at han er født mellom 1945 og 1950 eller mellom 1955 og 1958.Akhund er en av veteranene i Taliban og han samarbeidet nært med Muhammed Omar, Talibans tidligere leder og Afghanistans de facto statsoverhode fra 1996 til 2001. Akhund var Afghanistans utenriksminister fra 1998 til 27. oktober 1999 og han var også visestatsminister en periode. I likhet med flere av denne generasjonen talibanledere er han rammet av FN-sanksjoner for å ha skjult terrorister.I perioden fra 2001 til 2021 har Akhund periodevis vært aktiv i Quetta Shura, en militant organisasjon i Taliban.Da Taliban kom til makten i Afghanistan i 2021 ble Akhund utpekt til statsminister. Utnevnelsen av ham sees på som en kompromissløsning mellom de moderate og mer ytterliggående kreftene I Taliban. Han ble innsatt 7. september 2021.


== Referanser ==
Hugh Walpole

Hugh Seymour Walpole (1884–1941) var en britisk forfatter. Han er særlig kjent for Herries -serien, som kom i fire bind fra 1930, og på norsk fra 1936.
Han var født i Australia, hvor faren var prest, og ble 5 år gammel sendt til England for å gå på pensjonatskole. Under første verdenskrig arbeidet han for Røde Kors i Russland. Han bosatte seg i Cumbria i 1924, og skrev flere av sine romaner derfra.Walpole hadde et bredt og omfattende forfatterskap. Han skrev noveller, oppvekstromaner, slektskrøniker, gotiske skrekkromaner, spøkleseshistorier, en kriminalroman, skuespill, filmmanus (David Copperfield 1935 og Lille Lord Fauntleroy 1936) og biografier over andre forfattere som Joseph Conrad, James Branch Cabell og Anthony Trollope. På norsk finnes Herries-serien og Above the Dark Circus (1931, Kveld over Piccadilly, 1950).Walpole var kunstsamler og donerte i sitt testamente 14 bilder til offentlige samlinger: Walter Sickert, Édouard Manet, Augustus John og Jean Renoir.
For sin innsats for Røde Kors fikk han den russiske Sankt Georgsordenen og ble commander av Order of the British Empire i 1918. Han ble adlet i 1937. Walpole var en populær og bestselgende forfatter i mellomkrigstida, men ble raskt glemt etterpå. Glemselen skyldtes også at han ble umoderne, ble latterliggjort av William Somerset Maugham i boka Cakes and Ale i 1930 og fikk en nedlatende nekrolog i The Times. The Hugh Walpole Society ble etablert i 2020.


== Referanser ==


== Eksterne lenker ==
(en) Hugh Walpole – kategori av bilder, video eller lyd på Commons 
hughwalpole.com, en privat fan-side
hughwalpole.org; The Hugh Walpole Society
(en) Hugh Walpole på Internet Movie Database 
(en) Hugh Walpole på AllMovie 
(en) Hugh Walpole hos The Movie Database 
(en) Hugh Walpole hos Internet Broadway Database 
 Wikiquote: Hugh Walpole – sitater
Firi-ligaen for kvinner 2021/22

Firi-ligaen for kvinner 2021/22 var den første sesongen med nytt navn for eliteserien i basketball for kvinner. Regjerende mester Ulriken Eagles vant ligaen ubeseiret, foran Bærum og Asker Aliens.Bærum vant sluttspillet og kongepokalen, etter å ha beseiret ligamester Ulriken Eagles 63–59 i NM-finalen.


== Tabellen ==


== Sluttspill ==
Kilde: NIF.no


== Se også ==
Firi-ligaen for menn 2021/22


== Referanser ==


== Eksterne lenker ==
Offisielt nettsted
Krigsmødremonumentet

Krigsmødremonumentet er et monument for å hedre de som bar byrdene under krigen, en bronseskulptur av kvinne med to barn, plassert på en firkantet steinsokkel sentralt i Kirkenes.
Kunstneren bak skulpturen er Per Ung, og monumentet ble avduket 25. oktober 1994. Det ble reist etter initiativ fra, og med økonomisk støtte fra Sørvarangerlaget i Oslo.


== Referanser ==
ISO 965

ISO 965, fullt navn ISO general purpose metric screw threads — Tolerances, er en standard publisert av Den internasjonale standardiseringsorganisasjonen (ISO) som angir toleranser for metriske gjenger. Den spesifiserer toleranser for generelle metriske gjenger (M-serien) i samsvar med ISO 261.Toleransesystemet refererer til den grunnleggende profilen i ISO 68-1. Anvendelsesområdet og formålet til ISO 965 kan oppsummeres som å være et toleransesystem for maskingjenger med diameter fra 1 mm og oppover.


== Gjengetoleranser ==
Grensene for standard metriske grovgjenger i henhold til ISO 965.
Grenser for metriske fingjenger i henhold til ISO 965:


== Standardens oppbygning ==
Standarden består av følgende deler:

ISO 965-1 Prinsipper og grunnleggende data
ISO 965-2 Grenser for størrelser for innvendige og utvendige gjenger til generelle formål - Middels kvalitet
ISO 965-3 Avvik for skruegjenger til konstruksjonsformål
ISO 965-4 Grenser for størrelser for varmgalvaniserte utvendige gjenger som skal skrus sammen med innvendige skruegjenger gjenget med toleranseposisjon H eller G etter galvanisering
ISO 965-5 Størrelsesgrenser for innvendige skruegjenger for som skal skrus sammen med varmgalvaniserte utvendige skruegjenger med maksimal toleranseposisjon h før galvanisering


== Referanser ==
Sandro Key-Åberg

Gustav Sandro Key-Åberg (1922–1991) var en svensk forfatter og dikter. 1960-årene var hans mest produktive tiår og han var en av de mest toneangivende poetene i sin generasjon.Key-Åberg ble født av svenske foreldre i Dresden, Tyskland. Faren forlot ham og moren, noe som førte til at han måtte tilbringe deler av barndommen hos forskjellige fosteramilier, både i Italia og etterhvert Sverige. Han hadde lite kontakt med moren under denne tiden. Oppveksten og følelsen av fremmedgjøring satte et preg på hans forfatterskap.Som ung voksen startet han studier på teaterskole. Senere studerte han kunsthistorie, filosofi og litteraturhistorie ved Uppsala universitet med en fil.kand. 1953.Han debuterte i 1950 med diktsamlingen Skrämdas lekar. Senere fulgte Vattenträd (1952), Bittergök (1954) og Barnet i enklykan (1957). I den sistnevnte samlingen gir hans illusjonsløshet og ekspressive stil plass for en lys, naivt formulert livstro, som ble utviklet videre i samlingene Livets glädje (1960) og Livet en stor sak (1963). I 1976 kom hans første roman, De goda människorna. I 1982 utkom den delvis selvbiografiske romanen Fridhem, Småland, Sverige. Han skrev også manus til noen filmer, deriblant Het snø (1968).
Han var gift med kunsteren Gudrun Key-Åberg. Han giftet seg på nytt etter konas død i 1982.


== Referanser ==


== Eksterne lenker ==
(en) Sandro Key-Åberg på Internet Movie Database
Ungarn under VM i friidrett innendørs 2018

Ungarn deltok under VM i friidrett innendørs 2018 fra 1. til 4. mars 2018 i Birmingham i Storbritannia.


== Medaljevinnere ==


== Referanser ==


== Eksterne lenker ==
Offisielt nettsted
Molde byleksikon

Molde byleksikon er et byleksikon som dekker Molde kommune slik den var avgrenset før kommunesammenslåingen i 2020. Boken ble skrevet av spesialbibliotekar Anders Kvernberg og utgitt av Romsdal sogelag til deres hundreårsjubileum 25. august 2021 (opplag: 1 500). Den inneholder 1 271 kortfattede artikler pluss egenproduserte kart over byomådet i 1916 og 2021.
Alle forhenværende og eksisterende gater, skoler, kirker, tettsteder, matrikkelgårder, lokalaviser og radio- og TV-stasjoner er egne oppslagsord. I tillegg er det omtalte av nevneverdige steder, bygninger, bedrifter og foreninger, samt lister over minnesmerker/utsmykning og hendelser i Molde under annen verdenskrig.I likhet med andre byleksikon har boka ikke egne artikler om personer.


== Referanser ==


== Eksterne lenker ==
Molde byleksikon i digital utgave hos Nasjonalbiblioteket (krever tilgang)
Bokanmeldelse i høgskoleavisen Panorama
Artikkel om boken i Romsdals Budstikke (krever tilgang)
Jamaica under VM i friidrett innendørs 2018

Jamaica deltok under VM i friidrett innendørs 2018 fra 1. til 4. mars 2018 i Birmingham i Storbritannia.


== Medaljevinnere (ufullstendig) ==


== Referanser ==


== Eksterne lenker ==
Offisielt nettsted
Kina under VM i friidrett innendørs 2018

Kina deltok under VM i friidrett innendørs 2018 fra 1. til 4. mars 2018 i Birmingham i Storbritannia.


== Medaljevinnere ==


== Referanser ==


== Eksterne lenker ==
Offisielt nettsted
Proporsjonalventil

En proporsjonalventil er en ventil som avhenger av lovene om fluidtrykk for å fordele innputtkrefter til en eller flere utputtlinjer. En proporsjonalventil kan øke eller redusere krefter for hvert utputt, avhengig av tverrsnittarealet til de gitte utputtlinjene.


== Regneeksempel ==
Et enkelt eksempel kan være et inngangsrør med tverrsnittsareal A som går inn i et kammer. Anta videre at det går to rør ut av kammeret, hvorav ett med tverrsnittsareal 3A og det andre med areal A/2. Dersom en kraft F påføres væsken i inngangsrøret, vil trykket i inngangsrøret være F/A. Ved hjelp av trykklover finner man at hvert utgangsrør vil se det samme trykket. Dette betyr at utgangsrøret med areal 3A vil gi en kraft på 3F, og utgangsrøret med areal A2 vil gi en kraft av F/2. Dermed, om man benytter en kraft på 10 newton på inngangen vil man få en 30 N kraft på utgangen med stort areal og 5 N på utgangen med lite areal.


== Eksempler på bruk ==
Proporsjonalventiler brukes ofte i biler for å redusere bremsevæsketrykk på bakbremsene, og på denne måten endre bremsebalansen. I biler med skivebremser fremme og trommelbremser bak er det særlig behov for mer trykk til skivebremsene foran. Proporsjonalventilen forhindrer at bakbremsene går i inngrep før frontbremsene under hurtige nedbremsinger.


== Se også ==
Aktuator
Reguleringsteknikk
Fluidmekanikk


== Referanser ==

Fundamentals of Automotive Technology: Principles and Practice. Jones & Bartlett Publishers, 1 aug 2013, s. 1013
Barnas Fysioterapisenter

Barnas Fysioterapisenter (BFS) er en habiliteringsklinikk etablert i 2000 og som drives av Stiftelsen Barnas Fysioterapisenter. Initiativtaker var fysioterapeut Jannike Rieber. Siden 2009 har senteret hatt tilholdssted i Solheimsviken i Bergen.BFS ble etablert etter at det fra mange foreldre ble uttrykket et behov for et spesialistsenter, da enkeltkommunene manglet ressurser til å kunne tilby nødvendig hjelp til barn med behov for motorisk opptrening. Senteret ble da igangsatt som et pilotprosjekt i samarbeid med Høgskolen i Bergen for å utrede effekten av intensiv trening for denne pasientgruppen, og da dette ga gode resultater ble driften videreført.I starten ble BFS finansiert ved hjelp av driftstilskudd fra Bergen og omegnskommunene. I 2003 inngikk BFS en samarbeidsavtale med Høgskolen i Bergen og Haukeland Universitetssykehus om å tilby intensiv behandling av barn med behov for motorisk habilitering. Dette innebar blant annet barn med cerebral parese, Downs syndrom og ryggmargsbrokk.
I 2015 ble BFS inkludert i den nye ordningen Fritt behandlingsvalg der pasienter fra hele landet kunne søke om behandling ved senteret. Da Arbeiderpartiet overtok regjeringsmakten i 2021 varslet de at de ville avvikle ordningen. Regjeringspartner Senterpartiet ville imidlertid garantere for videre drift av tilbudet også etter at Fritt behandlingsvalg ble avviklet.


== Referanser ==


== Eksterne lenker ==
Offisielt nettsted
Isabelle van Elst

Isabelle van Elst (født 4. mars 1998 i Bennebroek) er en nederlandsk skøyteløper.


== Meritter ==


=== Internasjonale mesterskap ===
Junior-VM på skøyter deltatt i ett VM ved 3 konkurranser.

Helsingfors 2017 i 500 m, 1000 m og lagsprint.Beste resultat: 5.-plass både på 500 m, 1000 m individuelt og 10.-plass på lagsprint i lagkonkurranse, alle i Helsingfors 2017.Vinter-OL for ungdom deltatt i ett ungdoms-OL ved fire konkurranser.

Lillehammer 2016 på 2×500 m, 1 500 m, fellesstart og lagsprint.Beste resultat: 5.-plass på 2×500 m individuelt og 11.-plass i lagsprint begge i Lillehammer 2016.


=== Sammenlagt i verdenscupen i hurtigløp ===
Oppdatert etter sesongen 2021/22.


== Referanser ==


== Eksterne lenker ==
Isabelle van Elst på Facebook 
Isabelle van Elst på Instagram 
(en) Isabelle van Elst – Olympedia 
(en) Isabelle van Elst – Speedskatingbase.eu 
(en) Isabelle van Elst – SpeedSkatingNews.info 
(en) Isabelle van Elst – SpeedSkatingStats.com 
(en) Isabelle van Elst – TheSports.org 
(en) Isabelle van Elst på www.isu.html.infostradasports.com
(en) Isabelle van Elst på SpeedskatingResults.com
(en) Isabelle van Elst på Jakub Majerski's Speedskating database (Adelskalender distanser og sammenlagt)Bilder(en) Bilder av Isabelle van Elst på SpeedSkatingPhotos.info/DesgPhoto.com
Kayhan (avis)

Kayhan (persisk: کيهان‎, norsk: Kosmos) er en riksdekkende tabloidavis   utgitt i Teheran, Iran. Den regnes som "den mest konservative iranske avisen." Hossein Shariatmadari er sjefredaktør for Kayhan . I følge rapporten fra New York Times i 2007, er hans offisielle stilling representativ for Irans øverste leder.Kayhan har rundt 1000 ansatte over hele verden. Det er motstridende rapporter om opplagstallene: i 2006 meldte BBC det for å være rundt 60 000–100 000 eksemplarer, i 2007 ga New York Times "omtrent 70 000", og i 2008 rapporterte  New York University School of Law  i en tidsskriftartikkel, opplagstallene for å være 350 000 eksemplarer. Kayhan publiserer også spesielle utenlandske utgaver, som inkluderer den engelskspråklige Kayhan International.


== Historie og profil ==
Kayhan ble grunnlagt i februar 1943 av eier Abdolrahman Faramarzi og Mostafa Mesbahzadeh som sjefredaktør. Senere ble rollene til Faramarzi og Mesbahzadeh snudd. Avisen støttet Shah Mohammed Reza Pahlavi under hans regjeringstid. Avisen ble publisert i Iran så vel som i London, og hadde et opplag større enn én million før den islamske revolusjonen i 1979. I 1974 introduserte mediegruppen Kayhan seg som "det største avis- og magasinforlaget i Midtøsten". Forugh Mesbahzadeh, kona til Kayhans store eier, dukket offisielt opp som lederen av det ledende iranske kvinnemagasinet, Zan-e Rooz.Under sammenstøtene mellom de keiserlige styrkene og revolusjonære ble Kayhan og Ettela'at sensurert. Etter styrten av sjahen hele Mesbahzadehs eiendeler ble beslaglagt, inkludert forlagsanlegget, som var dagsavisens hovedkvarter. Etter revolusjonen ble Kayhan en statsstøttet publikasjon sammen med Ettela'at og Jomhouri-e Eslami, hvorav utgivere er direkte utnevnt av den øverste lederen.


== Referanser ==
Bremsebalanse

Bremsebalansen til et kjøretøy er fordelingen av bremsekraft foran og bak, og angis som prosenttallet til de fremre bremsene (f.eks. 52%) eller som forholdet mellom to prosenttall (foran/bak, f.eks. 52/48). Den påvirker kjøreegenskapene med tanke på hvor raskt man kan bremse, hvordan man kan kjøre i svingene og dekkslitasje. Den optimale bremsebalansen kan variere mellom baner, værforhold og kjørestiler. På raserbiler er bremsebalansen ofte en del av kjøretøyoppsettet, og i formelbilracing justeres den jevnlig over en hel runde. I noen tilfeller ønsker man at bremsebalansen skal samsvare med traksjonen (grepet) til kjøretøyet under bremsing, hvilket medfører at man fordeler større bremsekraft foran (eksempelvis 55/45). I andre tilfeller ønsker man at bremsebalansen skal være lik foran og bak (50/50) for at dekkene skal vare lengre, for eksempel i noen langdistanseløp. Justering av bremsebalansen gjøres ofte med å justere proporsjonalventiler som bestemmer fordeligen av bremsetrykket mellom for- og bakbremsene. Justeringen kan gjøres via mekanisk kobling eller ved hjelp av en elektrisk motor.


== Forhjuls- og bakhjulsdrift ==
Personbiler med forhjulstrekk kan typisk ha en bremsebalanse på 80% fremhjulsbias, mens personbiler med bakhjulsdrift typisk har 60-70% fremhjulsbias.


== Endring av bremsebalansen ==
Noen ganger kan bremsebalansen også justeres individuelt mellom dekkene på høyre og venstre side, og slike systemer finnes i enkelte personbiler med ulike varianter av intelligent elektronisk bremsekraftfordeling. På raserbiler er som regel slike systemer ikke tillatt, men en differensialbrems kan utføre noen av de samme funksjonene, og justeres også ofte som en del av et kjøretøyoppsett.


=== Avanserte former ===
Bremsemigrering er en avansert justering av bremsebalansen hvor bremsebalansen endres dynamisk gjennom en sving som en funksjon av kraften på bremsepedalen. Denne funksjonen er mulig å implementere ved hjelp av bremsing via elektrisk ledning (brake-by-wire). For eksempel kan det være nyttig å bruke mindre fordeling på bakbremsene når man går inn i svingen for å stabilisere bilen, og gradvis øke fordelingen på bakbremsene når man nærmer seg tangeringspunktet. På Formel 1-biler kan graden av bremsemigrasjon justeres ved hjelp av en vribryter på rattet.


== Lastebiler ==
På lastebiler er bremsetilpasning et uttrykk for bremsebalansen mellom trekkvogn og tilhenger.


== Se også ==
Overstyring, har lettere for å skje med bremsebalanse bakover, altså større bremsekraft på bakhjulene
Understyring, har lettere for å skje med bremsebalanse forover, altså større bremsekraft på forhjulene
Blokkeringsfrie bremser
Regenerativ bremsing


== Referanser ==
Ecole de Management Léonard De Vinci

Ecole de Management Léonard De Vinci (EMLV) er en internasjonal handelshøyskole og en av de ledende Grandes Écoles i Frankrike. Det ble etablert i 1995. Det har sitt eget campus i Paris La Défense (Pôle universitaire Léonard-de-Vinci).Programmene har den tredoble internasjonale akkrediteringen av EFMD, UGEI og AMBA. Skolen har mange bemerkelsesverdige alumner innen næringsliv og politikk, den franske profesjonelle volleyballspilleren Antonin Rouzier.Skolen, med et nettverk av 4300 tidligere elever.


== Referanser ==


== Eksterne lenker ==
(fr) Offisielt nettsted
Montmorillon

Montmorillon er en kommune og et underprefektur i departementet Vienne i regionen Nouvelle-Aquitaine i Frankrike.


== Befolkningsutvikling ==
Antall innbyggere i kommunen Montmorillon


== Referanser ==


== Eksterne lenker ==
Offisielt nettsted 
(en) Montmorillon – kategori av bilder, video eller lyd på Commons 
Kommunedata INSEE
Buxerolles (Vienne)

Buxerolles er en kommune i departementet Vienne i regionen Nouvelle-Aquitaine i Frankrike.


== Befolkningsutvikling ==
Antall innbyggere i kommunen Buxerolles


== Referanser ==


== Eksterne lenker ==
Offisielt nettsted 
(en) Buxerolles (Vienne) – kategori av bilder, video eller lyd på Commons 
Kommunedata INSEE
Alexandra hotell

Alexandra hotell (fra 2019 Hotel Scandic Alexandra) er et hotell i Storgata i Molde, grunnlagt 1883 av Peder Hanevold fra Bærum. Nåværende bygning har 165 gjesterom og 14 møterom.
Tidligere navn: Hotel Alexandra (1883), Inter Nor Alexandra (1978), First Hotel Alexandra (1997), Quality Hotel Alexandra (2001), Hotel Scandic Alexandra (2019).Hotellet har serveringsstedene Vertshuset Selskapsrestaurant, Restaurant Stuene, Sportspuben 1911 og bar A.


== Historie ==
Den opprinnelige bygningen ble reist 1797 som privatbolig for amtslege Mattias Joakim Goldt, senere brukt som pensjonat for skolegutter, og ominnredet til hotell omkring 1870. Det fikk sitt nåværende navn i 1883 (etter prinsesse Alexandra av Storbritannia) og ble ett av to store turisthoteller i byen, hvor det andre var Grand Hotel. Alexandra-bygningen brant ned under bombeangrepet mot byen 29. april 1940 (se annen verdenskrig).
Nåværende bygning åpnet i mars 1950 med 65 rom (arkitekt F. S. Platou), ble utvidet mot øst 1962 (arkitekt Ivar Bjordal) og mot vest i 1975 (arkitekt Knut P. Bugge).


== Referanser ==


== Se også ==
Alexandraparken
Grand Hotel


== Eksterne lenker ==
Scandic Alexandra Molde – hotellets egen nettside
Gert Hofmann

Gert Hofmann (1931–1993) var en tysk forfatter, dramatiker og professor i tysk litteratur. Han skrev en rekke stykker for radio og scene. Han romandebuterte i 1979.
1950 begynte han å studere romanistikk, tysk, slavisk og engelsk ved universitetet i Leipzig i daværende DDR. I 1951 forlot han DDR og dro til Freiburg im Breisgau, hvor han fortsatte studiene – nå i engelsk, tysk, romantistikk, sosiologi og statsvitenskap. I 1957 tok han sin doktorgrad i filosofi med en avhandling om Henry James.Hofmanns litterære verk består på den ene siden av et stort antall hørespill og noen skuespill som er skrevet siden tidlig på 1960-tallet. Fra 1979 publiserte forfatteren en serie noveller og romaner som gjorde ham kjent for en bredere litterær offentlighet.
Han har mottatt priser som Ingeborg Bachmann-prisen (1979), Alfred Döblin-prisen (1982), Hörspielpreis der Kriegsblinden sowie (1983) og Literaturpreis der Landeshauptstadt München (1993).


== Referanser ==